ഹെലിപ്പാഡില് അഭ്യാസപ്രകടനം ജീപ്പ് അപകടത്തില്പ്പെട്ടു വര്ക്കല: പാപനാശം ഹെലിപ്പാഡില് അപകടഭീഷണി ഉയര്ത്തിയുള്ള വാഹനങ്ങളുടെ അഭ്യാസപ്രകടനങ്ങള് വിനോദസഞ്ചാരികള്ക്കും നാട്ടുകാര്ക്കും ബുദ്ധിമുട്ടുണ്ടാക്കുന്നു. ബൈക്ക്, കാര്, ജീപ്പ് തുടങ്ങിയ വാഹനങ്ങളിലാണ് അഭ്യാസപ്രകടനങ്ങള് നടക്കുന്നത്. കഴിഞ്ഞദിവസം രാത്രി 10 ഓടെ അഭ്യാസപ്രകടനത്തിനിടെ ജീപ്പ് മറിഞ്ഞ് അപകടമുണ്ടായി. അമിതവേഗതയില് ഓടിച്ചുവന്ന ജീപ്പ് വെട്ടിത്തിരിക്കുന്നതിനിടെയാണ് സംഭവം. വാഹനം ഓടിച്ച യുവാവിനെ താലൂക്ക് ആശുപത്രിയില് പ്രവേശിപ്പിച്ചു. അപകടത്തില്പ്പെട്ട ആറ്റിങ്ങല് സ്വദേശിയുടെ വാഹനം പൊലീസ് കസ്റ്റഡിയിലെടുത്തു. രൂപമാറ്റം വരുത്തിയ വാഹനങ്ങളിലാണ് യുവാക്കളുടെ പ്രകടനങ്ങള്. ടൂറിസം മേഖലയില് ഇളവ് വന്നതോടെ സ്ത്രീകളും കുട്ടികളുമടക്കം നിരവധിപ്പേര് പാപനാശത്തെ സായാഹ്നക്കാഴ്ചകള് ആസ്വദിക്കാനെത്തുന്നുണ്ട്. ഇവര്ക്കിടയിലൂടെയാണ് അപകടകരമായ വാഹന റൈസിംഗും ബൈക്ക് സ്റ്റണ്ടിംഗും നടക്കുന്നത്. വര്ക്കല ആര്.ടി ഓഫീസ് ഇടപെട്ട് കര്ശന നടപടിയെടുക്കണമെന്നാണ് നാട്ടുകാരുടെ ആവശ്യം. അതോടൊപ്പം ബീച്ച്, ഹെലിപ്പാഡ് മേഖലകളില് പൊലീസിന്റെ നിരീക്ഷണം കാര്യക്ഷമമാകുന്നില്ലെന്നും നാട്ടുകാര്ക്ക് പരാതിയുണ്ട്.